პლებისციტი

პლებისციტი — კენჭისყრით საერთო-სახალხო გამოკითხვა განსაკუთრებით მნიშვნელოვან სახელმწიფოებრივ საკითხებზე ამომრჩეველთა ან მათი ნაწილის აზრის გასაგებად„რეფერენდუმის შესახებ“ საქართველოს ორგანული კანონის 8¹ მუხლის პირველი პუნქტი.. ისევე, როგორც რეფერენდუმი, პლებისციტიც სახალხო ხელისუფლების განხორციელების უშუალო დემოკრატიის ფორმაა, თუმცა მათ შორის არსებობს განსხვავება. კერძოდ, მაშინ, თუ რეფერენდუმის შედეგად მიღებული გადაწყვეტილება ძალაში შედის მისი გამოქვეყნების დღიდან, აქვს იურიდიული, პირდაპირი მოქმედების ძალა და საბოლოოა„რეფერენდუმის შესახებ“ საქართველოს ორგანული კანონის 28-ე მუხლის მე-2 პუნქტი., პლებისციტის შედეგები სახელმწიფო ხელისუფლების ორგანოებისათვის სარეკომენდაციო ხასიათისაა„რეფერენდუმის შესახებ“ საქართველოს ორგანული კანონის 8¹ მუხლის მე-3 პუნქტი.. გარდა ამისა, რეფერენდუმი იმართება ქვეყნის მთელ ტერიტორიაზე„რეფერენდუმის შესახებ“ საქართველოს ორგანული კანონის პირველი მუხლის მე-3 პუნქტი., მაშინ, როცა პლებისციტის ჩატარება შესაძლებელია როგორც ამომრჩეველთა, ასევე მათი ნაწილის აზრის გასაგებად. ტერმინი მომდინარეობს ძველი რომაული პოლიტიკური პრაქტიკიდან, სადაც იგი აღნიშნავდა მდაბიოების მიერ გამართულ კენჭისყრას ამა თუ იმ საკითხზე. პლებისციტს საქართველოში ნიშნავს საქართველოს პრემიერ-მინისტრი„რეფერენდუმის შესახებ“ საქართველოს ორგანული კანონის 8¹ მუხლის მე-2 პუნქტი..

იხილეთ აგრეთვე
 რეფერენდუმი

რესურსები ინტერნეტში
პლებისციტი, საქართველოს პარლამენტის ეროვნული ბიბლიოთეკის სამოქალაქო განათლების ლექსიკონი

ლიტერატურა
 „რეფერენდუმის შესახებ“ საქართველოს ორგანული კანონი
 ა. დემეტრაშვილი; ი. კობახიძე (2010). კონსტიტუციური სამართალი. თბილისი.

სქოლიო

კატეგორია:პირდაპირი დემოკრატია